Voľba prezidenta Poľskej republiky v roku 1922 (9. decembra)

Voľba prezidenta Poľskej republiky v roku 1922 sa uskutočnila na schôdzi Národného zhromaždenia Poľskej republiky konanej 9. decembra 1922. Poslancami parlamentu bol za prezidenta zvolený Gabriel Narutowicz. Úradu sa ujal 11. decembra 1922.

 Priebeh volieb 
 Prvé hlasovanie sa uskutočnilo o 14.10. Bolo odovzdaných 541 platných hlasov. Nebolo žiadnych neplatných hlasov.
 Druhé hlasovanie sa uskutočnilo o 15.30. Bolo odovzdaných 543 platných hlasov a 4 neplatné. Kandidát s najnižším počtom hlasov – Ignacy Daszyński – nepostupoval do ďalšieho kola.
 Tretie hlasovanie sa uskutočnilo o 16.50. Bolo odovzdaných 541 platných hlasov. Nebolo žiadnych neplatných hlasov. Kandidát s najmenším počtom hlasov – Jan Baudouin de Courtenay – nepostupoval do ďalšieho kola.
 Štvrté hlasovanie sa uskutočnilo o 17.45. Bolo odovzdaných 540 platných hlasov. Nebolo žiadnych neplatných hlasov. Kandidát s najnižším počtom hlasov – Stanisław Wojciechowski – nepostupoval do ďalšieho kola.
 Piate a rozhodujúce hlasovanie sa uskutočnilo o 19.15. Bolo odovzdaných 516 platných a 25 neplatných hlasov. Gabriel Narutowicz získal viac hlasov ako Maurycy Zamoyski a stal sa prvým poľským prezidentom.

 Výsledky volieb 
+Voľba prezidenta Poľskej republiky 9. decembra 1922 Kandidát 1. kolo 2. kolo 3. kolo 4. kolo 5. kolo Ignacy Daszyński 49 (9,06 %) 1 (0,18 %) nepostupoval Jan Baudouin de Courtenay 103 (19,04 %) 10 (1,84 %) 5 (0,92 %) nepostupoval Gabriel Narutowicz 62 (11,46 %) 151 (27,81 %) 158 (29,21 %) 171 (31,67 %) 289 (56,01 %) Stanisław Wojciechowski 105 (19,41 %) 153 (28,18 %) 150 (27,73 %) 145 (26,85 %) nepostupoval Maurycy Zamoyski 222 (41,04 %) 228 (41,99 %) 228 (42,14 %) 224 (41,48 %) 227 (43,99 %)

 Referencie 

Kategória:Prezidentské voľby v Poľsku
Kategória:Voľby 1922
Kategória:1922 v Poľsku